****

**KAZLŲ RŪDOS SAVIVALDYBĖS TARYBA**

SPRENDIMAS

**DĖL TURTO PERDAVIMO PAGAL PANAUDOS SUTARTĮ VŠĮ KAZLŲ RŪDOS SOCIALINĖS PARAMOS CENTRUI**

2023 m. kovo 9 d. Nr. TS-43

Kazlų Rūda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu, 4 dalimi, Kazlų Rūdos savivaldybės tarybos 2021-05-31 sprendimu Nr. TS-135 patvirtinto Kazlų Rūdos savivaldybės turto valdymo, naudojimo ir disponavimo juo tvarkos aprašo 6 punktu, atsižvelgdama į VšĮ Kazlų Rūdos socialinės pramos centro 2023-02-10 raštą Nr. 78 (2.4-23) „Dėl patalpų globos centro veiklai“ Kazlų Rūdos savivaldybės taryba n u s p r e n d ž i a:

1. Perduoti VšĮ Kazlų Rūdos socialinės paramos centrui pagal panaudos sutartį iki 2023 m. balandžio 30 d. Kazlų Rūdos savivaldybei nuosavybės teise priklausančias negyvenamąsias patalpas (unikalus Nr. 5196-1001-1030, patalpų indeksai: 1-12, 1-13, 1-18, 1-19, bendras plotas – 61,41 kv. m), esančias Vytauto g. 45A, Kazlų Rūdoje.

2. Nustatyti, kad šio sprendimo 1 punkte nurodytas turtas perduodamas globos centro veiklai vykdyti.

3. Įgalioti:

3.1. Kazlų Rūdos savivaldybės administracijos direktorių pasirašyti šio sprendimo 1 punkte nurodyto turto panaudos sutartį;

3.2. Kazlų Rūdos savivaldybės administracijos Infrastruktūros ir žemės ūkio skyriaus Ūkio ir teritorijų planavimo poskyrio vedėją pasirašyti šio sprendimo 1 punkte nurodyto turto perdavimo-priėmimo aktą.

Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas)arba Regionų apygardos administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška